Tidligere har det vært vanlig at finansielle virksomheter har håndtert sine outsourcing-arrangementer i Excel e.l. De nye outsourcing-reglene stiller imidlertid langt flere krav til hvert enkelt outsourcing-arrangement – også arrangementer som ikke er viktige eller kritiske. Her gjelder også skjerpede krav til dokumentasjon av alle vurderinger dere foretar, samt at dere skal kunne utlevere opplysninger fra deres nye register i elektronisk lesbart format til Finanstilsynet. Les retningslinjene for outsourcing som gjenspeiler EBAs retningslinjer.
Samtidig er det blitt tydelig at dere må ha mer aktiv kontroll med leverandørene deres – både for å overholde outsourcing-reglene og GDPR. De aller fleste brukere opplever at muligheten til å dokumentere, registrere og overvåke outsourcing-arrangementer blir mindre kompleks og mer korrekt når de velger å få systemstøtte til sin håndtering av outsourcing-arrangementer. I tillegg sikrer dere at dere enkelt kan flytte arrangementer hvis det skjer endringer i organisasjonen, og at hele organisasjonen kan samarbeide om de enkelte arrangementene. For eksempel er det ofte nødvendig at innkjøp, risiko, IT-sikkerhet, jus osv. er involvert i prosessen.